Στα προηγούμενα επεισόδια...
-Μήπως θυσίασα πολλά για το χόκεϊ; -Πρέπει να το πας ως το τέλος.
-Όποιος μείνει τελευταίος γίνεται αρχηγός. -Τι χαζομάρα.
Ναι!
Αύριο, όπως ξέρετε, αρχίζει το τουρνουά.
Θα παίξουμε σε ομίλους. Οι δύο κορυφαίες ομάδες θα αναμετρηθούν
για μια θέση στις Θερινές Επιδείξεις.
Χρειαζόμαστε μόνο νίκες ίσα ίσα για να φτάσουμε στον ημιτελικό.
Σας παρουσιάζω το Honda Center.
-Τι βλέπεις; -Την τραγική μου κατάρρευση.
Εδώ έγιναν όλα. Έχω πολύ άσχημες αναμνήσεις.
Τότε, ας φτιάξουμε όμορφες.
Ο αδερφός σου σε χρησιμοποιεί σαν στόχο.
Θα το μετατρέψουμε σε πλεονέκτημά σου.
Θα είστε τα αδέρφια Σάντουιτς.
Σόφι, θες να δοκιμάσεις μια κάθετη βολή;
Θέλω να βάλω γκολ.
Οι αληθινοί Αναχάιμ Ντακς!
Πιστεύετε ότι είμαστε έτοιμοι να σκίσουμε στο EPIC;
Έφυγες με τα παιδιά από εδώ; Διαλέξατε καν αρχηγό;
Τον Τζέις. Ενίοτε πρέπει να παραβιάζεις τους κανόνες για να πετύχεις τον στόχο.
-Εδώ είσαι. Με μισείς; -Για ποιο πράγμα;
Εγώ σε κάρφωσα στον προπονητή.
Σου είπα, δεν τα πάω καλά με τα ψέματα.
-Δεν πειράζει. -Τι γενναία που είσαι.
Μπορούσες να απολυθείς, και θα έφταιγα εγώ.
Δεν θα με απολύσει.
Ως χωρισμένη μαμά, χρειάζεσαι απελπισμένα αυτήν τη δουλειά.
Όλα θα πάνε καλά.
-Γεια. -Γεια.
-Πρωινό. -Το λέει κι η λέξη.
Θεέ μου. Φιληθήκατε.
-Όχι. Τι; -Ναι, Άλεξ.
Ξέρω τον προπονητή πολλά χρόνια και δεν τον έχω ξαναδεί έτσι.
-Απλώς "πρωινό" είπε. -Αλλά τα λόγια του ήταν όλο φωτιά.
Καλά, φιληθήκαμε, αλλά σε παρακαλώ, μην το πεις σε κανέναν.
Δεν γνωριζόμαστε και τόσο, αλλά πες μου τα πάντα.
Ήταν απρόσμενο, αλλά ωραίο.
Δεν νομίζω να γίνει κάτι.
Όχι, πρέπει να δώσεις μια ευκαιρία.
Να βγείτε κανονικό ραντεβού. Θα τα κανονίσω όλα εγώ.
Δεν ξέρω πώς θα γίνει να βγω ραντεβού. Μένω με 100 παιδιά.
Να φάτε μαζί. Κάπου διακριτικά.
Αρκεί να εμφανιστείς. Μ' ένα καλύτερο σουτιέν. Τι λες;
-Εντάξει. -Ναι. Εντάξει, γεια.
Καλησπέρα. Έφερα τη λίστα παικτών της ομάδας Συγκέντρωση.
-Ευχαριστώ, Τόμπι. -Ναι.
-Κάτι άλλο; -Ήθελα να σε συγχαρώ.
-Για ποιο πράγμα; -Τη φάση με την προπονήτρια Άλεξ.
-Δεν ήταν... Δηλαδή... Ποιος σ' το είπε; -Οι κύριοι δεν αποκαλύπτουν μυστικά.
Η Μάρνι μού το είπε.
-Δεν ήταν κάτι σημαντικό. -Δεν σήμαινε τίποτα;
Δεν είναι αυτό. Αλλά τι περιμένεις; Μια καλοκαιρινή περιπετειούλα;
Έχω χρόνια να κάνω σχέση.
Είσαι τυχερός, έχεις μπροστά σου τον κατάλληλο άνθρωπο.
Άκου τι θα κάνεις.
Θ' αφήσεις ροδοπέταλα που θα οδηγούν στο τροχόσπιτό της.
Ξέρεις, Dracarys.
Το απόλυτο άρωμα. Εγγυημένη επιτυχία.
-Έφυγα. -Είσαι στο γραφείο σου.
Ναι.
ΟΙ ΜΙΚΡΟΙ ΠΡΩΤΑΘΛΗΤΕΣ: ΑΛΛΑΖΟΝΤΑΣ ΤΟ ΠΑΙΧΝΙΔΙ
Ομάδα Επιμονή, έτοιμοι. Επόμενη ομάδα, Κυριαρχία.
-Ποιος είναι ο αρχηγός; -Εγώ.
Παραλίγο να πεθάνει από υποθερμία για να πάρει το σήμα του αρχηγού.
Είναι παλαβός. Ρισπέκτ.
-Γεια. -Γεια.
-Τι κάνεις; -Καλά. Εσύ;
-Ωραία. -Ωραία.
Η πλάκα είναι ότι η Μάρνι κατάλαβε τι έγινε,
και της είπα να μην το πει σε κανέναν.
-Ναι, το ξέρει ήδη ο Τόμπι. -Αλήθεια;
Είχε πλάκα γιατί ήταν σε φάση
"Να βγείτε για φαγητό. Θα το κανονίσω εγώ".
-Πλάκα έχει. -Ναι.
Πάντως, μπορούμε να το κάνουμε.
-Να φάμε μαζί. -Όντως...
-Εκτός αν εσύ δεν... -Όχι, αν θες, ναι.
Την Παρασκευή; Είναι βραδιά σινεμά.
Ναι. Ωραία.
Τι θέμα έχει η ταινία; Να μαντέψω. Το χόκεϊ;
Την αδερφοσύνη με φόντο το χόκεϊ, αλλά έπιασα το υπονοούμενο.
-Να κάνουμε και μια αστεία; -Αυτή ήταν η αστεία μας.
Λοιπόν, Πάπιες, η σειρά σας.
Ποιος είναι ο αρχηγός; Να μπει στο κέντρο.
Να τος.
Λοιπόν, αυτή θα είναι η επίσημη.
Τι κάνεις, ρε Τζέις;
Θα σας ρωτούσα αν θέλετε και μια αστεία,
αλλά μ' έχετε τρομάξει.
Ελάτε.
Σου πάει το σήμα του αρχηγού.
Ναι, ευχαριστώ. Ο δικός σας είναι ο Τζέις;
Περίεργο. Νόμιζα ότι μισεί το χόκεϊ.
Κι εγώ. Αλλά ξαναγεννήθηκε στο Honda Center.
-Πήγατε στο Honda Center; -Ναι, αυθημερόν. Ήταν...
Αν βάλεις το ταξίδι και την αναμονή,
στον πάγο ήμασταν μόνο κάνα δυο ώρες.
-Στον πάγο του Honda Center; -Και στη γιγαντοοθόνη.
Ναι. Αλλά δεν είναι τόσο γιγάντια. Πολύς λόγος για το τίποτα.
Όλα γιγάντια τα λέμε πια. Η λέξη έχει χάσει την ουσία της.
Τα λέμε, Τζέις.
Τα 'χουν και επισήμως πλέον;
Μπα, όχι, καμία σχέση. Μια φορά φιλήθηκαν.
Φιλήθηκαν;
Κάτσε να δω το σήμα σου.
Συμβολίζει το χάρισμα. Γεννημένος αρχηγός. Εδώ το λέει.
Είμαστε στην τελική ευθεία του τουρνουά.
Οι τέσσερις πρώτες ομάδες θα περάσουν στον ημιτελικό.
Εδώ οι Πάπιες με τρεις ήττες και αρχηγό τον ξαναγεννημένο Τζέις Κόουλ.
Πάμε, Τζέις.
-Ναι. -Πάρτε πίσω τον δίσκο, παιδιά.
Φέρτε μου μουστάρδα. Έκαναν τον τύπο σάντουιτς κανονικά.
Φράις. Όχι πια συνώνυμο της συνοδευτικής πατάτας.
Φιλοδοξεί να γίνει κυρίως πιάτο.
Στέλνει τον δίσκο στα δίχτυα και σφραγίζει το γκολ.
Οι Πάπιες κάνουν την αλλαγή με την πρώτη τους νίκη.
ΔΥΝΑΤΕΣ ΠΑΠΙΕΣ 3 ΣΥΓΚΕΝΤΡΩΣΗ 1
Ναι. Πάρ' το.
Άλλη μια σημαντική νίκη για τις Πάπιες.
ΔΥΝΑΤΕΣ ΠΑΠΙΕΣ 4 ΥΠΕΥΘΥΝΟΤΗΤΑ 2
Τρεις νίκες στη σειρά. Οι Πάπιες είναι στα ντουζένια τους.
ΔΥΝΑΤΕΣ ΠΑΠΙΕΣ 3 ΑΝΤΟΧΗ 2
Φήμες λένε ότι ο Τζέις και η Σόφι είναι ζευγάρι.
Και δεν πρόκειται να το αναλύσω περαιτέρω γιατί είμαι 52 ετών.
Είναι συναρπαστικό που ο Τζέις παίρνει τον έλεγχο.
Θα δούμε επιτέλους το ωραίο σουτ του;
Έλα, παλικάρι μου. Το 'χεις.
Όχι σήμερα.
Ναι! Έτσι το κάνεις κάθετα. Ναι.
-Η σπάνια κάθετη βολή. -Μπράβο, Σόφι.
Ένα, δύο, τρία, Κυριαρχία.
Όπως ήταν αναμενόμενο, η Κυριαρχία περνάει στον τελικό.
Θ' αντιμετωπίσουν τον νικητή του ματς ανάμεσα στην Ταχύτητα και τις Πάπιες.
Ακούστε, Πάπιες. Η χήνα μπαίνει σφήνα.
Μια στιγμή. Ο Κουμπ, ο τερματοφύλακας, φεύγει απ' τα δίχτυα.
-Προσπαθεί να βάλει γκολ; -Πάμε, Κουμπ. Μπορείς.
Μόνος αντίπαλος ο άλλος τερματοφύλακας. Είναι αμαρκάριστος. Σουτάρει. Σκοράρει!
-Ναι. Επιτέλους έβαλα γκολ! -Νίκη για τις Πάπιες.
Πάμε στον τελικό!
Πρώτα χάναμε και τώρα κερδίζουμε. Είναι καλύτερα.
Το ποσοστό μου στα σουτ είναι 1.000. Δεν ξανασουτάρω ποτέ.
-Λογικό. -Συγχαρητήρια για σήμερα.
-Ευχαριστούμε. -Επίσης.
Απίστευτο που θα αναμετρηθούμε στον τελικό.
Σίγουρα θα είναι περίεργα.
Λοιπόν, πάμε στο δωμάτιό μου
να δούμε αγώνες και να κάνουμε κάμψεις.
Κουμπ, δεν πρέπει να πας κι εσύ;
Δεν πειράζει. Θ' αράξω με τον Σαμ και τον Νικ.
Άκου μια τρελή ιδέα. Τι λες ν' ανταλλάξουμε δωμάτιο;
Έτσι, εσύ θα είσαι με τον συμπαίκτη σου,
κι εγώ με τις Πάπιες μου.
-Ναι, λογικό ακούγεται. -Σωστά;
Εμείς θα χτυπηθούμε
και οι Πάπιες θα κάνουν ό,τι κάνουν όσοι δεν προπονούνται.
-Ναι, δεν έχω θέμα. -Νικ;
Νομίζω ότι άφησα τα σιδεράκια μου στο μπάνιο.
Οι μαμάδες μου θα με φάνε αν τα ξαναχάσω.
-Τι; -Ναι, συγγνώμη.
Ναι, βέβαια, μια χαρά. Κανένα πρόβλημα.
-Ναι. -Συγκάτοικοι Κυριαρχίας. Φύγαμε.
ΠΑΠΙΕΣ
Δεν θες ένα γρήγορο τρέξιμο πριν τον ύπνο;
Θα ονειρεύεσαι ότι τρέχεις,
και θα χτυπά η καρδιά σου σαν τρελή ενώ κοιμάσαι.
Μπα, όχι. Δώσε πόνο εσύ.
-Ξέρεις να μιλάς σαν αρχηγός. -Το ξέρω.
-Ελάτε για χόκεϊ τοίχου. -Ναι.
Ελάτε, παιδιά.
Όποιος φτάσει στον τοίχο κερδίζει.
-Τι κερδίζουμε; -Περηφάνια, φίλε.
Πάμε.
Γεια. Τι κάνεις εδώ;
Απίστευτο που παίζουμε όλοι στο πρωτάθλημα;
-Τι θέλουν εδώ τα πράγματά σου; -Ανταλλάξαμε δωμάτιο.
Ήταν λογικό.
Συγκατοικείς με τον Λόρενς; Εντάξει.
Χρειάζομαι ένα λεπτό για να το χωνέψω.
Ολοκληρώθηκε η μεταμόρφωση. Πλέον, δεν είμαι Πάπια.
Τι μπορώ να κάνω; Πώς να βοηθήσω;
Όχι και πολλά, έχασα όλους τους φίλους μου. Αλλά ευχαριστώ.
-Φιλαράκο... -Δεν πειράζει. Απλώς δεν είμαι Πάπια.
-Για λίγο. -Όχι.
Δεν ξέρω καν αν θα με δεχτούν πίσω.
Νομίζω ότι έκανα ένα μεγάλο λάθος.
Ο κόουτς Κόουλ τρώει σνακ.
Φταίει μια γυναίκα, με την οποία θα βγούμε για φαγητό.
Έχει πολύ κακή επιρροή πάνω μου.
Ακούγεται πολύ κουλ.
Αλλά αν τρως τσιπς λαχανικών,
δεν σε έχει φέρει ακόμα πλήρως στη σκοτεινή πλευρά.
Συγχαρητήρια. Οι Πάπιες σου κατάφεραν να φτάσουν στον τελικό.
Παίρνω ό,τι είπα πίσω.
Αυτό είναι καλύτερο κι απ' το φαγητό.
Και ο Τζέις, απίστευτο.
Δεν τον έχω δει ποτέ τόσο συγκεντρωμένο.
Μακάρι να μπορούσε να σουτάρει,
και να τον βοηθούσα, αλλά...
Δεν ξέρω. Ό,τι κι αν έκανες,
έχει πάλι τη λάμψη στο βλέμμα του και σ' ευχαριστώ πολύ.
-Τα πάει καλά, έτσι; -Ναι.
Το λατρεύω αυτό το παιδί. Έχω προσπαθήσει πολύ, αλλά...
-Τα έχω σκατώσει. -Όχι.
Τι λέει για μένα;
Έχει πει ότι νιώθει πίεση
και ότι ίσως θέλεις να ζήσεις το όνειρό σου μέσα από εκείνον.
Επειδή απέτυχα στο επαγγελματικό χόκεϊ, το ζω μέσα από εκείνον, σωστά;
Η αλήθεια είναι ότι δεν έπαιξα όσο ήθελα,
-αλλά όχι επειδή ήμουν ξοφλημένος. -Γιατί;
Όταν πέθανε η μητέρα του Τζέις,
χρειαζόταν τον πατέρα του.
Αναγκάστηκα να παρατήσω το παιχνίδι, αν και ήθελα να παίξω κι άλλο.
Ξεκίνησα αυτό το μέρος για να μείνω κοντά στο παιχνίδι,
να βγάζω τα προς το ζην.
Νόμιζα ότι θα ήταν καλό και για τους δυο μας. Έκανα λάθος.
Δεν ξέρει τίποτα απ' όλα αυτά.
Δεν θέλω να του το φορτώσω. Σε παρακαλώ, μην του το πεις.
Φυσικά και όχι. Ακούγεται πολύ δύσκολο.
Αλλά...
Βλέπω πόσο θέλει να παίξει χόκεϊ
και μακάρι να μπορούσαμε να προχωρήσουμε μαζί.
Και στον Έβαν λείπει η ομάδα του,
και όλα είναι μπερδεμένα με τους φίλους του.
Μοιάζει να πρέπει να τους ανταλλάξουμε στις αρχικές τους ομάδες.
Ναι.
Ξέρεις, γίνεται να κάνουμε ανταλλαγές.
-Τι εννοείς; -Δεν διάβασες το εγχειρίδιο προπονητών;
Φυσικά, το κοίταξα. Αλλά τι εννοείς;
Μπορούμε απλά να το κάνουμε; Δεν ξέρω αν θα το ήθελαν.
Αν το καλοσκεφτείς, λύνει όλα τα προβλήματα.
Θα 'θελα να ξαναδώ τον Έβαν ευτυχισμένο,
κι αν πιστεύεις ότι ο μπορείς να βοηθήσεις τον Τζέις, δεν ξέρω.
Θα μπορούσαμε να ρίξουμε την ιδέα.
Ναι, θα ρίξουμε την ιδέα.
Έτσι έκανα εξάσκηση στα σουτ έξω απ' το σπίτι απ' τα πέντε μου.
Επικεντρώσου στο κουτάκι και μη σκέφτεσαι καν το δίχτυ.
-Σειρά σου. -Μάλιστα, αφεντικό.
Σοβαρά μιλάω. Παίζεις τέλεια. Μένει να δουλέψουμε το σουτ σου.
Μάλιστα, κυρία.
Εντάξει. Πάμε άλλη μια φορά.
Τζέις, κοίτα εμένα. Τώρα κοίτα το κουτάκι.
Το 'χεις.
Έλα, Τζέις.
Άσ' το. Δεν πειράζει.
-Δεν πειράζει. -Εντάξει.
Δεν μπορώ. Απλώς δεν μπορώ.
Μυστηριώδη πλάσματα. Οι γυναίκες.
-Τι; -Το σπουδαίο ραντεβού σας απόψε.
Ναι.
Από την εμπειρία μου, η γυναίκα θέλει να ξέρει ότι είσαι παρών.
Προσωπικά, πρώτα απ' όλα, κάθομαι,
για ένα ολόκληρο λεπτό, την κοιτάω μέσα στα μάτια,
και δεν λέω λέξη.
-Εντάξει. -Πρόσεξε. Κοίτα με. Έλα.
Πρέπει να φύγω.
-Μάρνι. -Ναι;
Θα κάνουμε μια ανταλλαγή εν όψει του τελικού.
Παράγγειλε μια φανέλα Παπιών για τον Έβαν Μόροου.
-Θα ξαναβάλουμε τον Τζέις στην Κυριαρχία. -Μεγάλη επιτυχία.
-Εντάξει, θα το κοιτάξω αμέσως. -Ευχαριστώ. Γεια.
Εδώ είσαι. Σ' έψαχνα παντού.
-Γιατί είσαι ντυμένη έτσι; -Έπλυνα όλα τ' άλλα. Νορμάλ είναι. Τι;
Έχεις νεύρα;
Ναι. Θ' ανταλλάξεις τον Τζέις μ' εμένα;
Έλα τώρα. Όχι. Πού το άκουσες αυτό;
Άκουσα τον προπονητή να λέει στη Μάρνι
να πάρει φανέλα Κυριαρχίας για τον Τζέις.
Δεν το πιστεύω ότι μιλάει γι' αυτό.
Είχαμε μια συζήτηση και σκεφτήκαμε να ρίξουμε μια ιδέα.
-Να τη ρίξετε; -Ναι. Ξέρεις...
-Γιατί; -Γιατί σκέφτηκα ότι θα σε χαροποιούσε.
-Γιατί; -Έλεγες πριν
ότι σου έλειψαν οι φίλοι σου και ότι έκανες λάθος που έφυγες από τις Πάπιες.
Μπορεί να το είπα μπορεί και όχι. Δεν ξέρω. Είναι περίπλοκο.
Ξέρω όμως ότι δεν θέλω να παίρνεις αποφάσεις για μένα.
-Δεν πήρα καμιά απόφαση. -Σταμάτα.
Θα έχει ποπ κορν στην βραδιά σινεμά;
Μάλλον. Αλλά θα είναι χωρίς βούτυρο.
Νομίζω ότι βάζουν μαγιά από πάνω. Χάλια.
Συγγνώμη που σου χαλάω τη διασκέδαση με τους φίλους μου.
Δεν ξέρω τι πρόβλημα έχεις μ' εμένα. Κάνω παρέα με την ομάδα μου.
Την ομάδα σου; Όχι πια. Οι γονείς μας μας αντάλλαξαν.
-Τι; -Άλεξ, είναι αλήθεια;
-Είναι... -Νόμιζα ότι ήσουν διαφορετική
από τους άλλους προπονητές.
Είμαι. Συζήτηση ήταν, όχι απόφαση.
Φυσικά, μόλις αρχίσει να μου ξαναρέσει το χόκεϊ,
ο μπαμπάς μου σκέφτεται μόνο τον εαυτό του.
-Όχι, Τζέις. Δεν είναι έτσι. -Κι όμως. Μόνο τον εαυτό του κοιτάει.
Πραγματικά, δεν είναι έτσι. Σ' αγαπάει πάρα πολύ.
Καλά. Ξέρω ότι εσένα δεν σε νοιάζει αν είμαι Πάπια. Εμένα όμως με νοιάζει.
Παιδιά, με νοιάζει. Φυσικά και με νοιάζει. Παιδιά...
Δεν θέλω να μας ανταλλάξετε.
Άκουσα που λέγατε με τη Μάρνι για τις φανέλες
και δεν ξέρω γιατί το ανέφερε η μαμά μου.
Είναι υπερπροστατευτική.
Νομίζει ότι δεν μπορώ να χειριστώ τίποτα, αλλά μπορώ.
Έβαν, η μαμά σου μπορεί να το ανέφερε,
αλλά εγώ πίεσα για την ανταλλαγή.
Τι; Γιατί; Μα μόλις έγινα αρχηγός.
Το ξέρω, και είναι σπουδαίο.
Μα δούλεψα πολύ σκληρά και θυσίασα πάρα πολλά.
Τα πράγματα δεν πάνε καλά με τους φίλους μου,
μα θα μάθω να το αντιμετωπίζω.
Θέλω να μείνω στην Κυριαρχία και να συνεχίσω με το χόκεϊ.
Ας καθίσουμε.
Όντως δουλεύεις πολύ σκληρά.
Σε παρακολουθώ όλη τη σεζόν και είναι εντυπωσιακό,
αλλά στο τέλος, μπορεί να μην είναι αρκετό.
-Τι εννοείτε; -Είσαι πολύ καλός. Πάρα πολύ.
Αλλά ίσως δεν θες να παρατήσεις τη ζωή σου κυνηγώντας το επαγγελματικό χόκεϊ.
Ίσως να θες να ξαναμπείς στο τροχόσπιτο
και να γυρίσεις στους φίλους σου.
Ίσως είναι το καλύτερο.
Δεν σας πειράζει ν' αφήσει ο Τζέις τη ζωή του;
Ο γιος μου είναι μια λίγο διαφορετική ιστορία.
Πέρασε μια δύσκολη φάση, αλλά...
-Έχει... -Τι, ταλέντο;
Κι εσύ έχεις πολύ ταλέντο.
Πολύ. Αλλά το επαγγελματικό χόκεϊ είναι σε άλλο επίπεδο.
-Δηλαδή λέτε ότι έχω ταβάνι; -Κάποιοι έχουν ταβάνι, ναι.
Αλλά ποτέ δεν ξέρεις, σωστά;
Ναι. Ποτέ δεν ξέρεις.
Κάνετε λάθος. Και θα το αποδείξω.
-Γεια. -Γεια. Είσαι πολύ όμορφη.
Σοβαρά παράγγειλες τις φανέλες;
Ναι, το ξέρω. Βιάστηκα λίγο.
-Θα ρίχναμε την ιδέα μόνο. -Συγγνώμη. Δεν το 'χω με το ρίξιμο.
-Μας μισούν. -Ναι. Θα τη βρούμε την άκρη.
-Τι λες να... -Ναι. Οπωσδήποτε.
Ορίστε. Δείπνο κάτω από τ' αστέρια.
Ευχαριστώ.
Απόψε, έχουμε ψητό κοτόπουλο
με πράσινη σαλάτα και βινεγκρέτ βατόμουρου.
Το θέμα είναι...
Τα παιδιά δεν ξέρουν το καλό τους.
Ξέρουν ότι δεν θέλουν την ανταλλαγή. Οπότε την ακυρώνω.
Επιτέλους διάβασα το εγχειρίδιο, και ξέρω ότι γίνεται.
-Μια στιγμή. -Και λίγη ζεστή φοκάτσια.
Θέλω να πω ότι όντως βιάστηκα,
αλλά εξακολουθώ να πιστεύω ότι στο τέλος θα είναι ευτυχισμένα.
Ο γιος σου θα ξαναβρεί την παρέα του.
Ο γιος μου θα ξαναμπεί στον δρόμο για το τουρνουά
ενώπιον των κυνηγών ταλέντων, εκεί όπου ανήκει.
Γιατί πρέπει να είναι στην ομάδα σου για να γίνει αυτό;
Κοίτα...
-Είμαστε αντίπαλοι στον τελικό. -Ναι.
-Μπορεί να νικήσουμε εμείς. -Σίγουρα.
Τι σημαίνει αυτό;
-Θέλεις πραγματικά να το πω; -Παρακαλώ.
-Πιστεύεις ότι θα μας νικήσετε; -Ναι. Οι Πάπιες θα σας νικήσουν.
Δεν πρόκειται να συμβεί κάτι τέτοιο.
Έκανα λάθος. Νόμιζα ότι είχες και μια άλλη πλευρά.
Είναι ξεκάθαρο ότι είσαι ο ίδιος
ανταγωνιστικός, αλαζονικός τύπος που ήσουν όταν ήρθα εδώ.
Όταν ήρθες με μισή ώρα καθυστέρηση και μια σακούλα πατάτες;
Σίγουρα θα σκίσετε στις Θερινές Επιδείξεις.
Λοιπόν, εντάξει.
Θα θέλατε να δοκιμάσετε το χαρακτηριστικό μας Μαρνι-τίνι;
Μάλλον δεν θα συνεχίσουμε.
-Ίσως κάποια άλλη φορά. -Εντάξει. Ευχαριστώ, Μάρνι. Τα λέμε αύριο.
-Τόμπι; -Ήρθα να κατασκοπεύσω το ραντεβού.
-Τι έγινε; -Τελείωσε.
Τι κρίμα.
Και είναι κρίμα να πάει χαμένο αυτό το υπέροχο δείπνο.
Ναι, έχεις δίκιο.
Είναι πολύ καλό. Είναι με βινεγκρέτ βατόμουρου.
Ακούστε, παιδιά. Εμείς κάνουμε κουμάντο τώρα.
Οι ενήλικες θέλουν να κάνουν ανταλλαγές; Χέσ' τους.
-Επειδή είμαστε... -Ομάδα.
Ο προπονητής προσπάθησε να διαλύσει την ομάδα. Δεν θα το δεχτούμε.
Ο λόγος που είμαστε εδώ είναι επειδή...
Μένουμε ενωμένοι.
Πετάμε μαζί. Έχουμε άλλο ένα ματς για να μάθουν όλοι ποιοι είμαστε.
-Και ποιοι είμαστε; -Και ποιοι είμαστε;
-Κυριαρχία. -Πάπιες.
Οπότε αύριο στον αγώνα, μην παίξετε γι' αυτούς.
Δεν τους νοιάζει για μας. Παίξτε για σας και τους συμπαίκτες σας.
-Παίξτε για το καθαρό παιχνίδι. -Φάση καθαρό παιχνίδι. Πάμε.
Πάπιες με το τρία. Ελάτε, παιδιά.
-Ένα, δύο, τρία. -Πάπιες.
-Νίκη με το τρία. Ένα, δύο, τρία. -Νίκη.
Απόδοση διαλόγων: Σταυρούλα Σοκόλη